《青骢白马》
明代·胡应麟

青骢白马娇成群，往来蹀躞如浮云。系马高楼石城下，三百青铜莫论价。

七香炯炯并马行，卢家少妇车相迎。郁金堂前双紫燕，白马青骢暮相见。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。